Diari Oficial de la Generalitat Valenciana


Sumari del DOGV 5522, del 29-05-2007 (2007/6322)

Informació pública de l'aprovació del projecte d'urbanització modificat de l'àmbit de l'actuació integrada del sòl urbà terciari El Manar de Massalfassar.
----------------------------------------------------------------------------------------------------------------------------------------------------------

### Dades del document

Número de DOGV
:   5522

Data del DOGV
:   29-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6322


Data del document
:   03-10-2006

Organisme emissor
:   Ajuntament de Massalfassar

Tipus de document
:   Informació Pública

Descriptors 

:   * Massalfassar
    * pla d'urbanisme
    * administració local

Informació pública de l'aprovació del projecte d'urbanització modificat de l'àmbit de l'actuació integrada del sòl urbà terciari El Manar de Massalfassar. [2007/6322]  
L'alcalde de Massalfassar, en data 8 de setembre del 2006 ha dictat el Decret número 151/2006, sobre aprovació del projecte d'urbanització modificat de l'àmbit de l'actuació integrada del sòl urbà terciari El Manar de Massalfassar, que diu literalment el que seguix:  
«Per a l'àmbit de la unitat d'execució del sòl urbà terciari El Manar de Massalfassar, de la qual és agent urbanitzador la mercantil Carat Inmobiliaria, SA, es va aprovar pel Decret de l'Alcaldia número 131/02, dictat el dia 4 d'octubre del 2002, el projecte d'urbanització tramitat amb el número d'expedient administratiu 24/00.  
El dia 10 de març del 2006 (RE núm. 333) es va presentar per Carat Immobiliària, SA, projecte d'urbanització modificat visat pel COACV el dia 8 de març del 2006 i redactat pels arquitectes Manuel López Sieben i Rafael Vidal Asensi per a l'àmbit de la unitat d'execució de referència.  
El dit projecte ha sigut exposat al públic per un termini d'un mes mitjançant inserció del corresponent anunci en el periòdic Las Provincias de 7 de juliol del 2006 i en el Diari Oficial de la Comunitat Valenciana número 5318, de 4 d'agost del 2006, de conformitat amb el que preveuen els articles 97.2.b), 96, 89.1 i 83.2.a) de la Llei 16/2005 de la Generalitat Valenciana, Urbanística Valenciana.  
Transcorregut el termini d'exposició pública, no s'han formulat al'legacions en relació al seu contingut.  
Consten en l'expedient dos informes tècnics, un emés per l'arquitecte municipal i un altre per l'enginyer tècnic municipal en dates 13 i 16 de juny del 2006 respectivament, ambdós favorables al projecte d'urbanització modificat presentat. En l'informe de l'enginyer tècnic municipal es troben relacionades les novetats introduïdes pel modificat del projecte d'urbanització, per la qual cosa a continuació es transcriu literalment:  
"Assumpte: informe sobre la modificació del projecte d'urbanització del polígon d'usos terciaris.  
Sol·licitant: Arquitectura e Ingeniería, SL.  
Després de veure la documentació presentada per part d'Arquitectura e Ingeniería, SL, per a la modificació del projecte d'urbanització del polígon d'usos terciaris s'han observat les modificacions següents:  
1r La xarxa de sanejament corresponent a aigües negres, continua tenint la mateixa distribució que l'anterior projecte d'urbanització aprovat, només han inclòs un major nombre de pous de registre en la xarxa, així com un major nombre de connexions previstes, i un diàmetre de xarxa general de sanejament lleugerament superior al diàmetre triat en un principi.  
2n La xarxa de sanejament d'aigües pluvials en general continua tenint la mateixa distribució que l'anterior projecte d'urbanització aprovat, només han allargat la xarxa en un dels trams, així com han augmentat el nombre de pous de registre i han modificat alguns dels diàmetres de les xarxes, sent tots aquests acceptables després de veure la seua justificació numèrica en la documentació que acompanya els plans.  
3r En la xarxa contra incendis s'ha realitzat una modificació respecte de l'anterior projecte d'urbanització aprovat, pel fet que s'han realitzat dos entroncaments, un amb la línia d'alimentació contra incendis de l'estació d'ITV i un altre entroncament amb l'hotel, per la qual cosa una vegada vist la documentació aportada es pot considerar el dimensionament de la xarxa com a acceptable.  
4t La distribució de la xarxa de reg ha sigut totalment modificada, sent l'aparcament alimentat mitjançant dues línies d'aigua, quan en un principi es comptava amb tres línies, així com la zona verda que ha passat a ser regada mitjançant una xarxa mallada, la qual cosa és millor perquè l'aigua estiga en contínua circulació i no es quede estancada i perda propietats.  
5é La xarxa d'enllumenat públic s'ha modificat, en aquest cas a millor, pel fet que s'ha il'luminat millor la zona enjardinada, així com els vials i la rotonda d'accés, donant una major il'luminació en general a tot el recinte.  
6é Les xarxes de mitja i baixa tensió, han sigut modificades substancialment, pel fet que s'ha modificat el traçat original allargant-lo; a més s'han instal'lat dues casetes corresponents a seccionadors de subministrament elèctric en mitja tensió per a facilitar les possibles connexions que es realitzen posteriorment en la dita zona a la xarxa de mitja tensió.  
També s'han modificat les disposicions dels centres de transformació, passant a estar dins de la superfície de la parcel'la privada igual que els seccionadors, a causa d'aquest canvi d'ubicació dels centres de transformació, s'ha redistribuït la xarxa de baixa tensió, ubicant ara les fornícules de connexió de totes les línies que ixen d'allí, al costat dels centres de transformació, per la qual cosa ja no es troben distribuïdes per tota la superfície com s'havia plantejat en un principi.  
Cal indicar que els centres de transformació continuen posseint les mateixes característiques que els inicialment plantejats i que igual que en el projecte inicial, el centre de transformació que existix actualment, desapareixerà.  
Es pot dir que les instal'lacions d'urbanització en general seguixen distribuint-se per les mateixes superfícies que en el projecte inicial i que en general només les modifiquen la quantitat d'elements que componen la instal'lació amb més o menys elements, així com les característiques d'alguns d'estos.  
Per la qual cosa, una vegada vistes les modificacions realitzades en el projecte de modificació respecte del projecte inicial al qual ja se li va concedir llicència en el seu dia, al meu lleial saber i entendre, es consideren com a acceptables.  
No obstant la corporació decidirà el més convenient."  
Considerant complides les determinacions disposades en els articles 97.2.b), 96, 89.1 i 83.2.a) de la Llei 16/2005, de la Generalitat Valenciana, Urbanística Valenciana.  
Considerant que la competència per a l'aprovació del dit instrument l'exercix l'Alcaldia, de conformitat amb el que establix l'article 21.1.j) de la Llei 7/1985, de Bases del Règim Local.  
Aquesta Alcaldia, resol:  
1r. Aprovar el projecte d'urbanització modificat visat pel COACV el dia 8 de març del 2006 i redactat pels arquitectes Manuel López Sieben i Rafael Vidal Asensi per a l'àmbit de la unitat d'execució del sòl urbà terciari El Manar de Massalfassar.  
2n. Publicar la present resolució a l'efecte de la seua eficàcia i executivitat.  
3r. Notificar la present resolució a tots els interessats que consten en l'expedient.»  
El que es publica a l'efecte de la seua eficàcia i executivitat, advertint de la possibilitat que tenen els interessats d'interposar contra aquest acte, que posa fi a la via administrativa, d'acord amb el que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, recurs contenciós administratiu davant dels jutjats contenciosos administratius de València en el termini de dos mesos a comptar de l'endemà de la publicació del present segons el que disposa els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o previ recurs potestatiu de reposició davant del mateix òrgan que ha dictat l'acte en el termini d'un mes a comptar de l'endemà de la publicació del present, de conformitat amb el que disposa l'article 117 de la Llei 30/1992, de 26 de novembre.  
Massalfassar, 3 d'octubre de 2006.- L'alcalde president: Joaquín Soler Garibo.